Az olasz nagydíj időmérő edzésén a 14. időt érte el, de mivel Kvjat 10 rajthelyes büntetést kapott erőforrás csere miatt, ezért a 13 rajtkockából indulhatott a versenyen. A futamon hamar a pontszerző helyek közelébe ért. A 6. körben az egyenesben Valtteri Bottas előzte meg, majd a 46. körben Kvjat az egyenesben előzte meg őt, így csak a 12. helyen ért célba. A szingapúri nagydíj kvalifikációs edzésén a 13. időt érte el. A másnapi versenyen a 25. körben Felipe Massa megelőzte az 1-es kanyarban a 8. helyért. A versenyt végül a 9. helyen fejezte be. A japán versenyhétvégén az időmérő edzésen a 14. helyett szerezte meg, de Jean-Éric Vergne motorcseréje miatt egy helyett előre lépett a rajtrácson. A versenyt a biztonsági autó mögül kezdte meg a mezőny a nagy esőzés miatt. A 46. körben Jules Bianchi balesete miatt megszakították a versenyt, így a 8. helyen intették le. Az első orosz nagydíj hétvégén a 12. legjobb időt érte el, de mivel autójában váltót kellett cserélni, ezért 5 rajthelyes büntetést kapott, ami miatt a 17. helyről indulhatott el a másnapi versenyen. A versenyt a 12. helyen fejezte be, amiért nem járt világbajnoki pont.